ai4bharat/Pralekha huggingface dataset:
युवा कार्यक्रम एवं खेल मंत्रालय
प्रीतम सिवाच अकादमी ‘खेलो इंडिया महिला हॉकी लीग ’ के पहले चरण में अव्वल रही
प्रीतम सिवाच हॉकी अकादमी, सोनीपत ने मंगलवार को मेजर ध्यानचंद नेशनल स्टेडियम में संपन्न ‘खेलो इंडिया महिला हॉकी लीग ’ के पहले चरण में शीर्ष स्थान हासिल किया है। कुलदीप सिवाच द्वारा प्रशिक्षित इस अकादमी की लड़कियों ने अपने सभी 7 पूल गेम +134 के अविश्वसनीय गोल अंतर के साथ जीते; इस टीम को कुल 21 अंक अर्जित करने के दौरान केवल तीन बार हार स्वीकार करनी पड़ी।
एचएआर हॉकी अकादमी, हरियाणा ने दूसरा स्थान हासिल किया, जबकि मध्य प्रदेश हॉकी अकादमी तीसरे स्थान पर रही। इन दोनों ने ही 19-19 अंक अर्जित किए, लेकिन एचएआर अकादमी ने बेहतर गोल अंतर दर्ज किया।
पहले चरण में सात दिनों के दौरान कुल मिलाकर 56 मैच खेले गए, जिनमें कुल 16 टीमों ने भाग लिया। सब जूनियर महिलाओं के लिए अपनी तरह की इस अनूठी हॉकी लीग को तीन चरणों में आयोजित किया जाना है। भारतीय खेल प्राधिकरण ने इस हॉकी लीग के 3 चरणों के लिए कुल 53.72 लाख रुपये की धनराशि आवंटित की है, जिसमें 15.5 लाख रुपये की पुरस्कार राशि शामिल है।
3 चरणों के बाद विजेता टीम को 5 लाख रुपये का नकद पुरस्कार दिया जाएगा।
प्रीतम सिवाच अकादमी की बालिकाओं द्वारा किए गए उत्कृष्ट प्रयासों का उल्लेख करते हुए कुलदीप सिवाच ने कहा, ‘मेरी टीम ने बहुत अच्छा प्रदर्शन किया और हर जीत के बाद उन्हें काफी प्रेरणा मिली। तरह-तरह की खामियों का पता लगाने और उन्हें दूर करने के लिहाज से यह सबसे अच्छी प्रतियोगिताओं में से एक थी। ये जीत बालिकाओं को आगे चलकर अपने देश के लिए खेलने का विश्वास दिलाने और निरंतर कड़ी मेहनत करने के लिए प्रेरित करेंगी। हमें यह प्रतिष्ठित प्लेटफॉर्म देने के लिए मैं साई और हॉकी इंडिया का धन्यवाद करता हूं।’
हॉकी अकादमी के प्रेरणा स्रोत रहे पूर्व अर्जुन और द्रोणाचार्य पुरस्कार विजेता प्रीतम सिवाच ने यह भी कहा कि अंडर-16 प्रतियोगिता बालिकाओं को खेलो इंडिया योजना का हिस्सा बनने के लिए पूरी तरह से तैयार कर देगी। प्रीतम सिवाच ने कहा, ‘अंडर-16 बालिकाओं के उत्कृष्ट प्रदर्शन वाले इस तरह के प्रतिस्पर्धी माहौल को देखना अविश्वसनीय था। मैं अंडर-16 बालिकाओं के लिए इस तरह का प्रतिस्पर्धी माहौल सुनिश्चित करने के लिए साई और हॉकी इंडिया का धन्यवाद करता हूं।
हमारे यहां अंडर-21 के लिए भी एक टूर्नामेंट आयोजित किया गया था और मैं बालिकाओं को अपनी प्रतिभा दिखाने के लिए इस महान अवसर को संभव बनाने के लिए सरकार का धन्यवाद करता हूं। हमारे यहां इस स्तर पर बहुत कम प्रतियोगिताएं आयोजित की जाती हैं और बालिकाएं खेलो इंडिया योजना में शामिल होने और भविष्य में देश के लिए खेलने के लिए केवल इस तरह की प्रतियोगिताओं से ही लाभान्वित हो सकती हैं।’
खेलो इंडिया महिला हॉकी लीग  का दूसरा चरण अब अक्टूबर में उत्तर प्रदेश के लखनऊ में आयोजित होने वाला है।
रक्षा मंत्रालय
10 नए स्वीकृत सैनिक स्कूलों में दाखिले के लिए ई-परामर्श के दूसरे दौर के लिए वेब पोर्टल दोबारा शुरू
नए सैनिक स्कूलों में दाखिले का पहला दौर सफलतापूर्वक समाप्त होने के बाद, सैनिक स्कूल सोसाइटी  ने 10 नए स्वीकृत सैनिक स्कूलों में 534 रिक्तियों को भरने के लिए 22 जून, 2022 को ई-परामर्श का दूसरा दौर फिर से खोल दिया है। सैनिक स्कूल दाखिला पोर्टल https://sainikschool.ncog.gov.in/ecounselling पर परामर्श की प्रक्रिया 26 जून, 2022 तक पहुंचा जा सकता है। एनटीए द्वारा आयोजित अखिल भारतीय सैनिक स्कूल प्रवेश परीक्षा  के सभी योग्य उम्मीदवार जिन्होंने ई-काउंसलिंग के राउंड-1 के लिए पंजीकरण कराया था वह निम्नलिखित को छोड़कर, ई-काउंसलिंग के दूसरे राउंड में भाग लेने के पात्र हैं:
• उम्मीदवार जो पहले से ही किसी सैनिक स्कूल  में प्रवेश ले चुके हैं।
• जिन उम्मीदवारों को राउंड-I में उनकी पसंद से स्कूल आवंटित किया गया था, लेकिन उन्होंने अभी तक जवाब नहीं दिया है।
• जिन उम्मीदवारों ने पहले दौर में सीटें आवंटित होने के बावजूद, इसके लिए अनिच्छा जताई है।
• ऐसे अभ्यर्थी जिन्होंने अपनी पसंद के पहले दौर में आवंटित स्कूल के लिए अपनी इच्छा की पुष्टि की, लेकिन ई-परामर्श के पहले दौर में स्कूल में प्रवेश के लिए अपेक्षित शुल्क का भुगतान नहीं किया।
ई-काउंसलिंग के दूसरे दौर में, प्रत्येक योग्य और इच्छुक उम्मीदवार अधिकतम 3 स्कूलों के विकल्प दे सकता है।
दूसरे दौर की काउंसलिंग में स्कूलवार एक संयुक्त मेरिट सूची तैयार की जाएगी। इसके अलावा, गर्मी की छुट्टियों के बाद शैक्षणिक सत्र शुरू होने की समय-सीमा को देखते हुए, उम्मीदवारों की एक आरक्षित सूची प्रत्येक 10 नए स्वीकृत सैनिक स्कूलों के लिए उपलब्ध सीटों से तीन गुना तैयार की जाएगी। ई-परामर्श के दूसरे दौर के दौरान स्कूलों के लिए पर्याप्त इच्छुक उम्मीदवार होंगे।
दाखिले की औपचारिकताएं पूरी करने के लिए संयुक्त सूची में शामिल उम्मीदवारों को सात दिन का समय दिया जाएगा, जिसके बाद यदि रिक्त सीटें बचती हैं तो शेष रिक्त सीटों को आरक्षित सूची के उम्मीदवारों को मेरिट सूची में उनकी रैंकिंग के अनुसार देने की पेशकश की जाएगी।
संबंधित स्कूल में भौतिक सत्यापन और अपेक्षित शुल्क के भुगतान की तिथियां समय पर पोर्टल पर अपलोड कर दी जाएंगी। आगे के अपडेट के लिए, पात्र और इच्छुक उम्मीदवारों को दाखिला पोर्टल पर जाने की सलाह दी जाती है।
निर्वाचन आयोग
उत्तराखंड और पश्चिम बंगाल विधानसभाओं में चार आकस्मिक रिक्तियों को भरने के लिये उप-चुनाव का कार्यक्रम
उत्तराखंड और पश्चिम बंगाल राज्यों की विधानसभा में चार रिक्तियां हैं, जिन्हें निम्नलिखित अनुसार भरे जाने की आवश्यकता हैः-
|
|
क्र.सं.
|
|
राज्य का नाम
|
|
विधानसभा का नाम और संख्या
|
|
1.
|
|
उत्तराखंड
|
|
44 – पिथौरागढ़
|
|
2.
|
|
पश्चिम बंगाल
|
|
34 – कालियागंज
|
|
3.
|
|
पश्चिम बंगाल
|
|
77- करीमपुर
|
|
4.
|
|
पश्चिम बंगाल
|
|
224-खड़गपुर सदर
उत्तराखंड और पश्चिम बंगाल के मुख्य निर्वाचन अधिकारियों से प्राप्त सूचनाओं एवं स्थानीय पर्वों, मतदाता सूची, मौसम की स्थिति आदि जैसे विभिन्न कारकों पर विचार करने के बाद आयोग ने निम्नलिखित उल्लिखित कार्यक्रम के अनुसार इन रिक्तियों को भरने के लिये उप-चुनाव कराने का फैसला किया हैः-
|
|
मतदान कार्यक्रम
|
|
समय सूची
|
|
राजपत्र अधिसूचना जारी करने की तिथि
|
|
30.10.2019 
|
|
नामांकन की अंतिम तिथि
|
|
06.11.2019 
|
|
नामांकन की जांच की तिथि
|
|
07.11.2019 
|
|
उम्मीदवारी वापस लेने की अंतिम तिथि
|
|
11.11.2019 
|
|
मतदान की तिथि
|
|
25.11.2019 
|
|
मतगणना की तिथि
|
|
28.11.2019 
|
|
तारीख जिससे पूर्व चुनाव सम्पन्न हो जाएगा
|
|
30.11.2019 
- मतदाता सूची
01.01.2019 की अर्हता तिथि से उपरोक्त विधानसभा चुनाव क्षेत्रों के लिये मतदाता सूची अंतिम रूप से प्रकाशित कर दी गई है।
- इलेक्ट्रोनिक वोटिंग मशीन  एवं वीवीपीएटी
आयोग ने सभी मतदान केन्द्रों पर उप चुनावों में ईवीएम एवं वीवीपीएटी का उपयोग करने का फैसला किया है। पर्याप्त संख्या में ईवीएम एवं वीवीपीएटी उपलब्ध करा दिया गया है और यह सुनिश्चित करने के लिये सभी कदम उठाए गए हैं कि इन मशीनों की सहायता से चुनावों का आयोजन सुगमता पूर्वक हो जाए।
- मतदाताओं की पहचान
पिछली प्रक्रिया के अनुरूप आयोग ने फैसला किया है कि मतदान के समय उपर उल्लिखित चुनाव में मतदाताओं की पहचान अनिवार्य होगी। किसी मतदाता की पहचान के लिये इलेक्ट्रोल फोटो आईडेन्टिटी कार्ड  मुख्य दस्तावेज होंगे। तथापि, यह सुनिश्चित करने के लिए कि कोई भी मतदाता अपने मतदान के अधिकार से वंचित न हो, उपरोक्त चुनाव में मतदान के समय मतदाताओं की पहचान के लिये अतिरिक्त दस्तावेजों की अनुमति देने के अलग से निर्देश जारी किए जाएंगे।
- आदर्श आचार संहिता
जिन जिलों में सम्पूर्ण या आंशिक रूप से संसदीय या विधानसभा के उपचुनाव का संचालन किया जाता है, वहां तत्काल प्रभाव से आदर्श आचार संहिता लागू हो जाएगी। जो तिथि 29 जून, 2017 के आयोग की निर्देश संख्या 437/6/1 एनएसटी/2016- सीसीएस के द्वारा जारी किए गए आंशिक संशोधन के अध्यधीन  है। आदर्श आचार संहिता सभी उम्मीदवारों, राजनीतिक दलों एवं संबंधित राज्य सरकार पर लागू होगी। आदर्श आचार संहिता संबंधित राज्य के जिले के लिये केंद्र सरकार पर भी लागू होगी।
आर.के.मीणा/आरएनएम/एएम/आईपीएस/आरएन-3809
(Visitor Counter : 241
प्रधानमंत्री कार्यालय
प्रधानमंत्री की पापुआ न्यू गिनी के गवर्नर जनरल के साथ बैठक
प्रधानमंत्री श्री नरेन्द्र मोदी ने भारत-प्रशांत द्वीप समूह सहयोग मंच  के तीसरे शिखर सम्मेलन के दौरान 22 मई 2023 को पोर्ट मोरेस्बी के गवर्नमेंट हाउस में पापुआ न्यू गिनी  के गवर्नर-जनरल सर बॉब डाडे से मुलाकात की।
गवर्नर-जनरल ने देश की अपनी पहली यात्रा पर आये प्रधानमंत्री का पापुआ न्यू गिनी में गर्मजोशी से स्वागत किया। दोनों राजनेताओं ने दोनों देशों के बीच द्विपक्षीय संबंधों और विकास साझेदारी के महत्व समेत अन्य विषयों पर विचारों का आदान-प्रदान किया, जिन्हें वे और मजबूत बनाने पर सहमत हुए।
संस्कृति मंत्रालय
संस्कृति मंत्रालय की संगीत नाटक अकादेमी ने आज इंडिया गेट पर रंगारंग और जीवंत सांस्कृतिक कार्यक्रमों का आयोजन किया
|
|
खास बातें:
- संस्कृति मंत्रालय, भारत सरकार की संगीत नाटक अकादेमी ने आज इंडिया गेट लॉन पर कई कार्यक्रमों का आयोजन किया
- 20 नवंबर को भी कार्यक्रम आयोजित किए जाएंगे
- चेंडा मेलम, कथक नृत्य, कठपुतली शो, मणिपुरी नृत्य का आयोजन आज
- 20 नवंबर को ओडिसी नृत्य और कथक नृत्य के साथ चेंडा मेलम, कठपुतली शो, मणिपुरी नृत्य का आयोजन किया जाएगा
संस्कृति मंत्रालय, भारत सरकार की संगीत नाटक अकादमी ने आज नई दिल्ली में इंडिया गेट लॉन पर विविध सांस्कृतिक कार्यक्रमों का आयोजन किया। 20 नवंबर 2022 को भी सांस्कृतिक कार्यक्रमों का आयोजन किया जाएगा। ये सांस्कृतिक प्रस्तुतियां कलांजलि नाम के अभियान का हिस्सा हैं, जिसके तहत सेंट्रल विस्टा में हर सप्ताह सांस्कृतिक कार्यक्रम आयोजित किए जाने हैं।
आज आयोजित रंगारंग और जीवंत कार्यक्रमों में चेंडा मेलम, कथक नृत्य, कठपुतली शो, मणिपुरी नृत्य शामिल थे। 19 नवंबर को होने वाली प्रस्तुतियों के अलावा 20 नवंबर को ओडिसी नृत्य का भी आयोजन किया जाएगा। कल शाम 6 बजे से सांस्कृतिक कार्यक्रम शुरू होंगे।
चेंडा मेलम का प्रदर्शन दिल्ली पंचवाद्य ट्रस्ट द्वारा किया गया था। पंचारी मेलम सामूहिक तालवाद्य कला है जिसका प्रदर्शन भारत के केरल में मंदिर उत्सवों के दौरान किया जाता है। पंचारी मेलम , चेंडा मेलम  के प्रमुख रूपों में से एक है, और क्षेत्रमवाद्य  शैली में सबसे प्रसिद्ध और सबसे लोकप्रिय है। पंचारी मेलम, जिसमें चेंडा, इलाथलम और बेस चेंडा  जैसे वाद्ययंत्र शामिल हैं, को मध्य केरल में कई मंदिर त्योहारों के दौरान प्रदर्शित किया जाता है, जहां इसका यकीनन सबसे शास्त्रीय स्वरूप प्रस्तुत होता है। पंचारी पारंपरिक रूप से उत्तर केरल  और दक्षिण-मध्य केरल  में भी प्रदर्शित किया जाता है, हालांकि यहां इसमें क्षेत्र के अनुसार कुछ अंतर भी मिलता है।
कलाशीष के विद्यार्थियों ने कत्थक नृत्य प्रस्तुत किया। उन्होंने राग भूपाली, तीन ताल में ओम नमः शिवाय प्रस्तुत किया जिसके बाद मूल रूप से पंडित विजय शंकर द्वारा द्रुत तीनताल , राग जनसम्मोहिनी पर कोरियोग्राफ किया गया एक तराना प्रस्तुत किया। आज हुई प्रस्तुति की कोरियोग्राफी असावरी पवार ने की है।
आज का कठपुतली कार्यक्रम मोहम्मद शमीम और समूह द्वारा प्रस्तुत किया गया था और 20 नवंबर को कलाबाज समूह कठपुतली कार्यक्रम प्रस्तुत करेगा।
कल पंथोईबी जागोई मारुप द्वारा मणिपुरी नृत्य और संचारी फाउंडेशन द्वारा ओडिसी नृत्य प्रस्तुत किया जाएगा। 20 नवंबर को रुद्राक्ष द्वारा कत्थक नृत्य प्रस्तुत किया जाएगा।
सभी आगंतुकों का इन कार्यक्रमों में नि:शुल्क भाग लेने और नए भारत की उभरती तस्वीर देखने के लिए स्वागत है।
प्रधानमंत्री कार्यालय
प्रधानमंत्री ने पैरालंपिक खेलों में पुरुषों के डिस्कस थ्रो में कांस्य पदक जीतने पर विनोद कुमार को बधाई दी
प्रधानमंत्री श्री नरेन्द्र मोदी ने टोक्यो में आयोजित पैरालिंपिक खेलों में पुरुषों के डिस्कस थ्रो में कांस्य पदक जीतने पर विनोद कुमार को बधाई दी है।
प्रधानमंत्री ने एक ट्वीट में कहा;
‘‘विनोद कुमार के शानदार प्रदर्शन पर खुशी मना रहा है सारा भारत! कांस्य पदक के लिए उन्हें ढेर सारी बधाइयां। उनकी कड़ी मेहनत और दृढ़ संकल्प के उत्कृष्ट परिणाम देखने को मिल रहे हैं। #Paralympics. ’’
प्रधानमंत्री कार्यालय
संसद में नए मंत्रीगण का परिचय कराते हुए प्रधानमंत्री के वक्तव्य का मूल पाठ
बड़ी मात्रा में महिला, दलित, आदिवासी मंत्रियों का होना उत्साह, आनंद और गौरव का विषय होना चाहिए: प्रधान मंत्री
शायद देश के दलित मंत्री बने, देश की महिला मंत्री बने, देश के ओबीसी मंत्री बने, देश के किसानों के बेटे मंत्री बने, ये बात कुछ लोगों को रास नहीं आती है: प्रधान मंत्री
माननीय अध्यक्ष जी,
मैं सोच रहा था कि आज सदन में एक उत्साह का वातावरण होगा क्योंकि बहुत बड़ी मात्रा में हमारी महिला सांसद मंत्री बनी हैं। आज मुझे खुशी होती कि बहुत बड़ी मात्रा में हमारे दलित भाई मंत्री बने हैं। खुशी होती आज हमारे आदिवासी शिड्यूल ट्राइब्स के सारे साथी बहुत बड़ी मात्रा में मंत्री बने हैं, सबको खुशी होती।
माननीय अध्यक्ष जी,
इस बार सदन में हमारे साथी सांसद जो किसान परिवार से हैं, ग्रामीण परिवेश के हैं, सामाजिक-आर्थिक रूप से पिछड़े वर्ग से हैं, ओबीसी समाज से हैं, बहुत बड़ी मात्रा में उनको मंत्रिपरिपषद में मौका मिला, उनका परिचय करने का आनन्द होता, हर बेंच पर से, बेंच को थपथपा करके उनका गौरव किया गया होता। लेकिन शायद देश के दलित मंत्री बने, देश की महिला मंत्री बने, देश के ओबीसी मंत्री बने, देश के किसानों के बेटे मंत्री बने, ये बात कुछ लोगों को रास नहीं आती है और इसलिए उनका परिचय तक नहीं होने देते हैं। और इसलिए माननीय अध्यक्ष जी, मंत्रिमंडल में नवनियुक्त सदस्यों को लोकसभा में Introduces समझा जाए।
रक्षा मंत्रालय
रक्षा मंत्री ने सशस्त्र बलों के परिचालन एवं खरीद से जुड़े मुद्दों की समीक्षा की
रक्षा मंत्री श्री राजनाथ सिंह ने सशस्त्र बलों के परिचालन एवं खरीद से जुड़े मुद्दों की समीक्षा के लिए रक्षा मंत्रालय के वरिष्ठ अधिकारियों के साथ बैठक की। उन्होंने सशस्त्र बलों के विभिन्न प्लेटफॉर्मों और परिसंपत्तियों के रखरखाव से जुड़े महत्वपूर्ण राजस्व खरीद मुद्दों पर चर्चा की। इस अवसर पर अधिकारियों ने वर्तमान में चलाई जा रही बुनियादी ढांचागत परियोजनाओं और भविष्य में अद्यतन  से जुड़ी योजनाओं के बारे में रक्षा मंत्री को अवगत कराया। रक्षा मंत्री ने भारतीय तटरक्षक बल की कार्य शैली और उससे संबंधित मुद्दों की भी समीक्षा की।
श्री राजनाथ सिंह ने निर्देश दिया कि सशस्त्र बलों की परिचालनात्मक तैयारियों पर गहन रूप से विचार-विमर्श करने के लिए भारतीय थल सेना, नौसेना और वायुसेना के संबंध में अलग-अलग बैठकें की जा सकती हैं। बैठक में रक्षा सचिव श्री संजय मित्रा और रक्षा वित्त सचिव सुश्री गार्गी कौल के साथ- साथ मंत्रालय के अन्य वरिष्ठ अधिकारियों ने भी शिरकत की।
वित्त मंत्रालय
कच्चा पाम तेल, आरबीडी पाम तेल, अन्य – पाम तेल, कच्चा पामोलिन, आरबीडी पामोलिन, अन्य-पामोलिन, कच्चा सोयाबीन तेल, पीतल कतरन , पोस्ता दाना, सुपारी, सोने और चांदी के टैरिफ मूल्यों में परिवर्तन अधिसूचित
सीमा शुल्क अधिनियम, 1962  की धारा 14 की उपधारा  के तहत मिले अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड  ने आवश्यक समझते हुए वित्त मंत्रालय  में भारत सरकार की अधिसूचना संख्या 36/2001-सीमा शुल्क ,दिनांक 3 अगस्त 2001, जिसे भारत के गजट में विशेष रूप से संख्या एस.ओ. 748  के नाम से भाग-।।, अनुभाग-3, उप-अनुभाग  में दिनांक 3 अगस्त, 2001 को प्रकाशित किया गया है, में निम्नलिखित संशोधन किये हैं।
उपर्युक्त अधिसूचना में, तालिका-1, तालिका-2 और तालिका-3 के लिए निम्नलिखित तालिकाओं को प्रतिस्थापित किया जाएगा : -
तालिका – 1
|
|
क्र.सं.
|
|
अध्याय/शीर्षक/उप-शीर्षक/टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
1511 10 00
|
|
कच्चा पाम तेल
|
|
502
|
|
2
|
|
1511 90 10
|
|
आरबीडी पाम तेल
|
|
532
|
|
3
|
|
1511 90 90
|
|
अन्य - पाम तेल
|
|
517
|
|
4
|
|
1511 10 00
|
|
कच्चा पामोलिन
|
|
537
|
|
5
|
|
1511 90 20
|
|
आरबीडी पामोलिन
|
|
540
|
|
6
|
|
1511 90 90
|
|
अन्य - पामोलिन
|
|
539
|
|
7
|
|
1507 10 00
|
|
कच्चा सोयाबीन तेल
|
|
705
|
|
8
|
|
7404 00 22
|
|
पीतल कतरन

|
|
3524
|
|
9
|
|
1207 91 00
|
|
पोस्ता दाना
|
|
3395
तालिका-2
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
71 या 98
|
|
किसी भी रूप में सोना,जिसके संदर्भ में अधिसूचना संख्या 50/2017- सीमा शुल्क दिनांक 30.06.2017की क्रम संख्या 356 में दर्ज प्रविष्टियों का लाभ उठाया जाता है
|
|
459 प्रति 10 ग्राम
|
|
2
|
|
71 या 98
|
|
किसी भी रूप में चांदी,जिसके संदर्भ में अधिसूचना संख्या 50/2017- सीमा शुल्क दिनांक 30.06.2017की क्रम संख्या 357 में दर्ज प्रविष्टियों का लाभ उठाया जाता है
|
|
531 प्रति किलो
|
|
3
|
|
71
|
|
 पदकों एवं चांदी के सिक्कों को छोड़ किसी भी रूप में चांदी, जिसमें चांदी सामग्री 99.9 प्रतिशत से कम न हो, अथवा चांदी के ऐसे अर्द्ध-निर्मित स्वरूप जो उप-शीर्षक 7106 92 के अंतर्गत आते हों
 पदक एवं चांदी के सिक्के, जिनमें चांदी सामग्री 99.9 प्रतिशत से कम न हो, अथवा चांदी के ऐसे अर्द्ध-निर्मित स्वरूप जो 7106 92 के अंतर्गत आते हों, डाक या कुरियर अथवा यात्री सामान के जरिए इस तरह की वस्तुओं के आयात के अतिरिक्त
व्याख्या – इस प्रविष्टि के प्रयोजन के लिए किसी भी रूप में चांदी में विदेशी मुद्रा वाले सिक्के, चांदी के बने जेवरात अथवा चांदी की बनी सामग्री शामिल नहीं होगी।
|
|
531 प्रति किलो
|
|
4
|
|
71
|
|
 तोला बार को छोड़ सोने की छड़  जिनमें निर्माता अथवा परिष्कृत करने वाले की अंकित क्रम संख्या और मीट्रिक यूनिट में दर्शाया गया वजन दर्ज हो
 सोने के सिक्के जिनमें स्वर्ण सामग्री 99.5 प्रतिशत से कम न हो और गोल्ड फाइंडिंग्स, डाक या कुरियर अथवा यात्री सामान के जरिए इस तरह की वस्तुओं के आयात के अतिरिक्त
व्याख्या – इस प्रविष्टि के प्रयोजन के लिए ‘गोल्ड फाइंडिंग्स’ से आशय एक ऐसे छोटे उपकरण जैसे हुक, बकलस, क्लैंप, पिन, कैच, स्क्रू बैक से है जिसका उपयोग पूरे गहने अथवा उसके एक हिस्से को आपस में जोड़े रखने के लिए किया जाता है।
|
|
459 प्रति 10 ग्राम
तालिका-3
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
080280
|
|
सुपारी
|
|
3920
विज्ञान एवं प्रौद्योगिकी मंत्रालय
डीएसटी-एसईआरबी ने कोविड 19 के खिलाफ संरचना आधारित संभावित एंटीवायरलों की पहचान के लिए अध्ययन का समर्थन किया
विज्ञान एवं प्रौद्योगिकी विभाग  के तहत विज्ञान एवं इंजीनियरिंग अनुसंधान बोर्ड  ने अभी हाल में सार्स-कोव2 के खिलाफ संरचना आधारित संभावित एंटीवायरलों की पहचान के लिए आईआईटी रुड़की के प्रोफेसर प्रविंद्र कुमार द्वारा एक प्रस्तावित अध्ययन का समर्थन किया है।
उच्च प्राथमिकता क्षेत्रों में अनुसंधान की गहनता  के तहत वित्तपोषित होने वाला यह अध्ययन कुछ सर्वाधिक महत्वपूर्ण वायरल रेप्लीकेशन इंजाइम्स को लक्षित करने वाले छोटे मोलेक्यूल इंहिबिटर्स की खोज करेगा। ये इंजाइम्स वायरल प्रोटीएज , आरएनए निर्भर आरएनए पोलीमेराज  एवं मेथिलट्रांसफेराज या एमटी एसे  हैं। वायरल प्रोटीएज, जो वायरल रोगजनकों के जेनेटिक मैटेरियल  द्वारा इनकोडेड इंजाइम्स होते हैं, सेलुलर प्रोटीनों में विशिष्ट पेप्टिक बौंडों के क्लीएवेज को उत्प्रेरित करते हैं।
इस अध्ययन में एक कंप्यूटर आधारित हाई थौरोपुट वर्चुअल स्क्रीनिंग दृष्टिकोण का उपयोग विभिन्न कंपाउंड लाईब्रेरीज से एंटीवायरल मोलेक्यूल्स की पहचान करने के लिए किया जाएगा, जिन्हें एंटीवायरल संभावना के लिए प्रायोगिक रूप से सत्यापित किया जाएगा। कालेबोरेटर्स, जो आईआईटी रुड़की के डा. शैली तोमर तथा भारतीय पशु चिकित्सा अनुसंधान संस्थान , बरेली के डा. गौरव शर्मा हैं, सार्स-कोव2 के वायरस के खिलाफ चिन्हित एंटीवायरल मोलेक्यूल्स की एंटीवायरल दक्षता की प्रायोगिक जांच और मूल्यांकन में सहायता करेंगे।
प्रारंभिक कार्य के रूप में, जांचकर्ताओं ने पहले ही वायरल प्रोटीएज एमप्रो को लक्षित करते हुए एफडीए अनुमोदित दवाओं की बाइंडिंग ऐफिनिटी की जांच के लिए हाई थौरोपुट वर्चुअल स्क्रीनिंग दृष्टिकोण द्वारा सिलिको कार्य निष्पादित कर दिया है।
एमप्रो एक्टिव साइट पर फोकस करती हुई तीन आयामी संरचना। सब्सट्रेट पेप्टाइड  को एक्टिव साइट पर बाउंड करने के लिए प्रदर्शित किया गया है।
डीएसटी के सचिव प्रोफेसर आशुतोष शर्मा ने कहा, ‘ रिपर्पोज्ड ड्रग कैंडीडेट सहित नई औषधियों की खोज को सिलिकों दृष्टिकोणों द्वारा बढ़ावा मिल रहा है, जो संभावित एंटीवायरल मोलेक्यूल्स की उनकी मोलेक्यूलर संरचनाओं के कंप्यूटर स्टीमुलेशन के आधार पर पहचान करने का संकेत देते हैं। इस दृष्टिकोण के प्रायोगिक एवं नैदानिक परीक्षण के लिए संभावित औषधियां और टीकों के चयन में अधिक तीव्र और सटीक होने की उम्मीद की जाती है। ‘
सार्स-कोव-2 उच्च रुग्णता दर तथा मृत्यु दर के साथ वैश्विक कोविड-19 महामारी के लिए जिम्मेदार इटियोलौजिकल एजेंट है। दुनिया भर में, या तो रोकथाम या उपचार के रूप में कोविड-19 संक्रमणों का मुकाबला करने के लिए नैदानिक रूप से प्रभावी टीकों या विशिष्ट एंटीवायरल दवाओं या दवा रिपर्पजिंग कार्यनीतियों की पहचान की दिशा में विभिन्न एजेन्सियों द्वारा अनुसंधान एवं विकास गतिविधियां आरंभ की गईं।
दवा रिपर्पजिंग के लिए संरचना आधारित दृष्टिकोण का उपयोग करते हुए, यह अध्ययन उन मोलेक्यूल्स की पहचान का रास्ता प्रशस्त करेगा, जो एमप्रो एक्टिव साइट के साथ संगठित होते हैं और उनकी क्षमता का उपयोग कोविड-19 के खिलाफ एंटीवायरल मोलेक्यूल्स के रूप में किया जा सकता है।
रक्षा मंत्रालय
भारतीय सेना के नए डिजाइन और छद्मावरण पैटर्न की वर्दी के लिए 'बौद्धिक संपदा अधिकार ' पंजीकृत हुए
भारतीय सेना के प्रभुत्व को स्थापित करने के लिए नए छद्मावरण पैटर्न और बेहतर डिजाइन वाली लड़ाकू वर्दी के पंजीकरण की प्रक्रिया कोलकाता के पेटेंट, डिजाइन एवं ट्रेडमार्क महानियंत्रक द्वारा पूरी कर ली गई है। पंजीकरण को पेटेंट कार्यालय के आधिकारिक जर्नल में अंक संख्या 42/2022 दिनांक 21 अक्टूबर 2022 के माध्यम से प्रकाशित किया गया है। भारतीय थल सेना के सैनिकों के लिए नई डिजिटल पैटर्न कॉम्बैट यूनिफॉर्म का अनावरण 15 जनवरी, 2022  को किया गया था। नई वर्दी पहले से बेहतरीन है और यह समकालीन तथा कार्यात्मक रूप से उम्दा डिजाइन वाली है। वर्दी के कपड़े को हल्का, मजबूत, सांस लेने योग्य, जल्दी सूखने वाला और रख रखाव के लिए आसान बनाया गया है। महिलाओं की लड़ाकू वर्दी तैयार करते समय विशेष ध्यान रखा गया है। लिंग विशिष्ट समायोजन करने से नई वर्दी की विशिष्टता स्पष्ट होती है।
डिजाइन तथा छद्मावरण पैटर्न के विशेष 'बौद्धिक संपदा अधिकार ' अब पूरी तरह से भारतीय सेना के पास हैं। इसलिए किसी भी ऐसे विक्रेता द्वारा वर्दी का निर्माण करना, जो ऐसा करने के लिए अधिकृत नहीं है, उसे अवैध गतिविधि में संलिप्त माना जायेगा और कानूनी कार्रवाई का सामना करने के लिए वह स्वयं उत्तरदायी होगा। भारतीय सेना व्यवस्था के तहत डिजाइन के विशिष्ट अधिकारों को लागू कर सकती है और नियम का उल्लंघन करने वालों के खिलाफ एक सक्षम अदालत के सामने नागरिक कार्रवाई के माध्यम से मुकदमे दायर कर सकती है। उल्लंघन के खिलाफ की जाने वाली कार्रवाई में अंतरिम एवं स्थायी निषेधाज्ञा के साथ-साथ जुर्माना भी शामिल है।
नए पैटर्न की वर्दी उपलब्ध कराने की शुरूआती प्रक्रिया के हिस्से के रूप में कैंटीन स्टोर्स डिपार्टमेंट  के माध्यम से कुल 50,000 सेट पहले ही खरीदे जा चुके हैं और इन्हें 15 सीएसडी डिपो  को वितरित कर दिया गया है। दिल्ली में राष्ट्रीय फैशन प्रौद्योगिकी संस्थान  के प्रशिक्षकों के मार्गदर्शन में निर्दिष्ट डिजाइन के अनुसार नई वर्दी की सिलाई में असैन्य तथा सैन्य सिलाई कारीगरों को प्रशिक्षित करने के लिए कार्यशालाएं आयोजित की जा रही हैं। जेसीओ तथा ओआर को व्यक्तिगत किट के हिस्से के रूप में इसे जारी करने के लिए 11.70 लाख सेटों की थोक खरीद  प्रगति पर है और इसके अगस्त 2023 से प्रारंभ होने की संभावना है।
प्रधानमंत्री कार्यालय
प्रधानमंत्री ने पंचायतों और स्थानीय निकायों के सशक्तिकरण पर एक ट्वीट थ्रेड को साझा किया
प्रधानमंत्री श्री नरेन्द्र मोदी ने पंचायतों और स्थानीय निकायों के सशक्तिकरण के संबंध में MyGov के एक ट्वीट थ्रेड को साझा किया है।
प्रधानमंत्री ने ट्वीट किया:
"हम पंचायतों और स्थानीय निकायों को कैसे सशक्त बना रहे हैं, इस पर जानकारी से जुड़ा एक ट्वीट थ्रेड।"
शिक्षा मंत्रालय
शैक्षणिक वर्ष 2021-22 के लिए संस्थानों की नवोन्मेष परिषद  के वार्षिक प्रदर्शन का विमोचन
शिक्षा राज्य मंत्री डॉ सुभाष सरकार ने आज शैक्षणिक वर्ष 2021-22 के लिए संस्थानों के नवोन्मेष परिषद  के वार्षिक प्रदर्शन की रिपोर्ट का अनावरण किया और रिपोर्ट के ई-संस्करण को भी जारी किया। कार्यक्रम के दौरान, आईआईसी संस्थानों के लिए युक्ति इनोवेशन चैलेंज 2023 की भी घोषणा की गई ताकि इनोवेटरों को आगामी सलाह देने और वित्त पोषण सहायता के लिए शिक्षा मंत्रालय के अभिनव प्रकोष्ठ में युक्ति इनोवेशन रिपोजिटरी पोर्टल के माध्यम से सर्वश्रेष्ठ नवाचारों को नामांकित किया जा सके।
डॉ. सरकार ने देश के नवाचार और स्टार्टअप इकोसिस्टम क्षेत्र में विकास के लिए अपने दूरदर्शी नेतृत्व के लिए प्रधानमंत्री श्री नरेन्द्र मोदी को इसका श्रेय दिया। उन्होंने युवाओं से युक्ति इनोवेशन चैलेंज में सक्रिय रूप से भाग लेने, नई तकनीकों को विकसित करने, नवाचार करने का आह्वान किया है। उन्होंने भारत के पूर्व राष्ट्रपति डॉ. ए.पी.जे अब्दुल कलाम का उदाहरण देते हुए कहा, "शिक्षण रचनात्मकता देता है, रचनात्मकता सोच की ओर ले जाती है, सोच ज्ञान प्रदान करती है, ज्ञान आपको महान बनाता है।" उन्होंने शैक्षणिक संस्थानों से आगे आते हुए स्वयं को नवाचार केंद्र के रूप में स्थापित करने एवं भारत को एक ज्ञान अर्थव्यवस्था, नवाचार और स्टार्टअप के लिए वैश्विक केन्द्र बनाने का आग्रह किया।
उच्च शिक्षण संस्थानों में 6400 से अधिक संस्थानों की नवोन्मेष परिषद  की स्थापना की गई है जिनके माध्यम से परिसरों में एक जीवंत नवाचार और स्टार्टअप इकोसिस्टम के विकास के दौर में नवाचार और उद्यमिता गतिविधियों का संचालन करने के लिए एक व्यवस्थित और संरचित दृष्टिकोण प्रदान किया जाता है।
शैक्षणिक वर्ष 2021-22 के दौरान, इन आईआईसी द्वारा कुल 63288 आईएंडई गतिविधियों का संचालन किया गया, जो पिछले वर्ष की गई गतिविधियों की संख्या की तुलना में दोगुना है। वार्षिक प्रदर्शन से यह स्पष्ट है कि प्रति वर्ष नवाचार और उद्यमिता गतिविधियों में भाग लेने के लिए आईआईसी संस्थानों में एक व्यक्ति का औसत जोखिम 2018-19 में 4 से बढ़कर 2020-21 में 8 और 2021-22 में 10 संख्या हो गया है। इसके अलावा, एचईआई में आईआईसी बड़ी संख्या में नवाचार और उद्यमिता गतिविधियों का संचालन कर रहे हैं, इसके परिणामस्वरूप, छात्रों और संकाय सदस्यों के बीच नवाचार और उद्यमिता के प्रति जागरूकता के स्तर में महत्वपूर्ण रूप से सकारात्मक और कई गुना वृद्धि हुई है।
शिक्षा मंत्रालय के नवाचार प्रकोष्ठ के मुख्य नवाचार अधिकारी डॉ. अभय जेरे ने संस्थान नवोन्मेष परिषद के प्रदर्शन पर एक विस्तृत रिपोर्ट प्रस्तुत की। उन्होंने इस बात पर भी प्रकाश डाला कि एचईआई में संस्थान का नवोन्मेष परिषद बौद्धिक संपदा  उत्पादन, प्रौद्योगिकी हस्तांतरण, नवाचार को बढ़ाने और शैक्षणिक संस्थानों से स्टार्ट-अप आउटपुट को बढ़ावा देने के लिए एक बहु-विषयक वार्तालाप और साझेदारी दृष्टिकोण को सुनिश्चित कर रहा है।
कार्यक्रम का समापन इस विचार के साथ हुआ कि संस्थान के नवोन्मेष परिषद जैसे कार्यक्रम निश्चित रूप से एचईआई में नवाचार परिदृश्य में बदलाव लाएंगे और उन्हें राष्ट्रीय शिक्षा नीति  2020 को प्रभावी ढंग से लागू करने में भी सहायता करेंगे।